Julistus, että suomalaiset laivat ovat varustettavat peräänsä merkityllä laivan ja kotopaikan nimellä, kun laivoja kauppakulkuun merellä käytetään
Suomen Suuriruhtinanmaan Asetus-Kokous 26.8.1873/26.

Keisarillisen Majesteetin Armollinen Julistus,

että suomalaiset laivat ovat varustettavat peräänsä merkityllä

laivan ja kotopaikan nimellä, kun laivoja kauppakulkuun

merellä käytetään.

Annettu Helsingissä, 26 p:nä Elokuuta 1873.

___

    Me ALEKSANDER Toinen, Jumalan Armosta, koko Venäjänmaan Keisari ja Itsevaltias, Puolanmaan Tsaari sekä Suomen Suuriruhtinas, y. m., y. m., y. m. Teemme tiettäväksi: että Me, siitä tehdyn alamaisen esityksen johdosta, olemme hyväksi nähneet, lisäyksenä Armolliseen Purjehdusjärjestykseen 28 päivältä Toukokuuta 1839, määrätä että kaikilla suomalaisilla laivoilla pitää, niin kauvan kuin niitä kauppakulkuun merellä käytetään, oleman laivan ja kotopaikan nimi laivan perään selvästi ulospantuna, uhalla että jos tämä laiminlyödään, on asianomainen laivan-isäntä taikka, jollei laivaan siten merkittyjä nimiä silloin asianomaisessa kunnossa pidetä, kuin merta sillä kuljetaan, laivan päällysmies semmoisesta laiminlyönnistä langennut viidenkymmenen eninnä kahdensadan markan sakkoihin, asianhaaroja myöten, jotka sakot ovat jaettavat ja maksuvarain puuttuessa muutettavat uhkasakoista säädetyllä tavalla; pitäen tämän käskyn käydä noudatettavaksi 1 päivänä Toukokuuta 1874. Jota kaikki asianomaiset alamaisuudessa noudattakoot. Helsingissä, 26 p:nä Elokuuta 1873.

K e i s a r i l l i s e n   M a j e s t e e t i n   Oman Päätöksen mukaan

ja Hänen Korkeassa Nimessään,

Suomeen asetettu Senaatinsa:

OSCAR NORRMÉN.

V. von HAARTMAN.

A. MECHELIN.

C. J. Jägerhorn.

Vesiliikennesäädökset